क्रोध की चिंगारी को शुरू में ही कर दो शांत : अंबालिका
सरदारनगर में दिव्य ज्योति जागृति संस्थान द्वारा सेमीनार का आयोजन किया गया। इस दौरान आशुतोष महाराज की परम शिष्या साध्वी अंबालिका भारती ने प्रवचनों की बरसाती की। उन्होंने संगत को बताया हमारा क्रोध कब खतरनाक हो जाता है हमें पता ही नहीं चलता। आपने सब ने माचिस की तीली तो देखी ही होगी कि उसका सिर काले मसाले का होता है। जरा सी रगड़ लगी नहीं कि तीली एकदम जल उठती है। क्या यही दशा आज हमारी नहीं है? जरा सी हमारी इच्छा के विरुद्ध हुई नहीं कि हम भी क्रोध-अग्नि में धधक उठते है। हमारा गुस्सा कब खतरनाक लेवल को पार करके हमें अत्यंत खतरनाक बना देता है, पता ही नही चलता। क्रोध का दौरा जब पड़ता है, व्यक्ति के मुख की आकृति इतनी भयंकर हो जाती है कि उसके मित्र समूह जाते हैं। यदि ऐसे में उस व्यक्ति की फोटो खींच ली जाए और गुस्सा शांत होने पर उसे दिखाई जाए, तो वह स्वयं हैरान रह जाएगा कि क्या मैं भी इतना डरावना बदसूरत लग रहा हूं। लाल आंखें, फूले हुए नथुने, कांपते होंठ, मुंह से उगलते अंगार-क्रोधी व्यक्ति को देखते ही लगता है मानो किसी ज्वालामुखी का दर्शन हो रहा हो।
आगे साध्वी जी ने कहा कि सच में क्रोध एक तूफान ही है। एक क्षण के लिए पागलपन है। यह एक एेसी चिंगारी है, जो यदि प्रारंभिक स्थिति में ही बुझा दी जाए, तो एक ऐसी अगिन का रूप धारण कर लेती है, जिसमें झुलसने के अलावा और कोई चारा नहीं रह जाता। इस अवसर साध्वी सोमप्रभा भारती ने सुमधुर भजनों का गायन किया गया। इस मौके पर विशेष रूप में मनजीत सिंह, बलबीर सिंह कुलार, जसप्रीत सिंह, सुखदेव सिंह, बिंदेश्वर कुमार, सतनाम सिंह आदि ने अपनी उपस्थित दी।
सरदार नगर में दिव्य ज्योति जागृति संस्थान द्वारा करवाए गए सत्संग में प्रवचन सुनते भक्तजन। फोटो: भास्कर
hin_Deva hin_Deva hin_Deva hin_Deva